Penculikan Proserpina

Penculikan Proserpina () ialah sebuah arca Baroquebesar daripada marmar oleh artis Itali Gian Lorenzo Bernini, yang dihasilkan antara tahun 1621 dan 1622, pada awal kerjaya Bernini. Arca ini disiapkan ketika Bernini baru berusia 23 tahun, menggambarkan penculikan Proserpina, yang ditangkap dan dibawa ke alam ghaib oleh dewa Pluto.Avery 1997, p. 49Wittkower 1955, p. 235. Ia menampilkan Pluto menjulang Proserpina, dan Cerberus untuk melambangkan sempadan ke alam ghaib tempat Pluto membawa Proserpina.Hibbard 1990, p. 45.

Kardinal Scipione Borghese menempah arca ini dan memberikannya kepada Kardinal-anak saudara yang baru dilantik, Ludovico Ludovisi, mungkin untuk mengambil hatinya. Arca itu menunjukkan kisah Proserpina, yang mungkin berkaitan dengan kematian Paus Paulus V baru-baru itu atau kuasa baharu Ludovico.Winner 1998, p. 187.Strunck 2020, p. 191. Bernini mendapat inspirasi daripada dua artis, Giambologna dan Annibale Carracci untuk arca itu, satu-satunya karya yang pelan dan lakaran awalnya masih wujud. Penculikan Proserpina diperbuat daripada marmar Carrara yang nadir, dan pada asalnya diletakkan di atas ketapak, kini sudah musnah, dengan puisi oleh Maffeo Barberini. Kerealistikannya dipuji kerana marmarnya nampak betul-betul seperti kulit manusia dan kain. Terdapat banyak perincian, seperti titisan air mata yang menonjolkan ekspresi wajah Proserpina.Dickerson 2012, p. 22.

 Latar belakang 
Penculikan Proserpina menceritakan mitos Rom tentang Proserpina, yang terdapat dalam kedua-dua kisah Metamorphoses oleh Ovidius dan De Raptu Proserpinae karya Claudianus. Proserpina, anak perempuan Jupiter dan Ceres, dewi pertanian Rom, sedang mengumpulkan bunga apabila dia diculik oleh dewa alam ghaib, Pluto. Pluto keluar dari tanah dalam kereta kuda yang ditarik oleh empat ekor kuda hitam, dan membawa Proserpina lari ke alam ghaib. Namun, Ceres terdengar anaknya menjerit. Ceres mengeringkan bumi dan menyebabkan hasil tuaian tidak menjadi, memaksa Jupiter untuk berunding: Pluto dan Ceres masing-masing akan dapat Proserpina selama setengah tahun. Mitos ini ialah kisah bagaimana musim wujud: apabila Proserpina bersama Pluto, alam semula jadi mati dan musim sejuk bermula; apabila dia tinggal dengan Ceres, bumi mengalami musim bunga.

Patung Bernini menggambarkan detik kemuncak cerita rakyat itu, apabila Pluto menangkap Proserpina, yang bergelut melawannya ketika Hades membawanya melintasi sempadan alam ghaib, dilambangkan dengan marmar Cerberus.Hibbard 1990, p. 45. Kedua-dua figura hampir berbogel, namun kain masih menutupi paha Pluto dan bahu Proserpina. Cerberus marmar bersambung dengan Pluto dengan kain ini.Winner 1998, p. 194.

Banyak arca pada masa itu tidak dapat dilihat hanya dari satu sudut, sebaliknya pemerhati perlu melihatnya dari banyak perspektif sebelum mereka dapat memahaminya seluruhnya.Winner 1998, p. 202. Akan tetapi, Penculikan Proserpina boleh dilihat sepenuhnya dari satu sudut, betul-betul dari hadapan tapaknya. Semua sudut pandangan lain kurang penting.Hibbard 1990, p. 55.

 Rujukan 

 Petikan 

 Sumber 


















 Pautan luar 


 Web Gallery of Art
 Galleria Borghese
 Vita del Cavalier Gio. Lorenzo Bernino di Google Buku
 Vita del cavaliere Gio. Lorenzo Bernino di Google Buku
Kategori:Sumber bahasa Itali CS1 (it)
Kategori:Koordinat pada Wikidata
Kategori:Proserpina
Kategori:Penculikan Persephone
Kategori:Arca marmar di Itali